Пензенская губерня

Пензенская губерня — адміністрацыйная адзінка ў складзе Расійскай імперыі, РСФСР і СССР у 1796—1797 і 1801—1928 гадах. Губернскі цэнтр — Пенза.

 Гісторыя 
12 снежня 1796 года Пензенскае намесніцтва было пераўтворана ў Пензенскую губерню, у яе ўвайшла таксама частка ліквідаванага Саратаўскага намесніцтва.

31 снежня 1796 года Пензенская губерня была падзелена на 10 паветаў (уключаючы частку скасаванай Саратаўскай губерні).

5 сакавіка 1797 года Пензенская губерня пераназвана ў Саратаўскую. 11 кастрычніка 1797 года былую Пензенскую губерню загадана было падзяліць паміж суседнімі губернямі.

З 1797 па 1801 год Пензенская губерня была скасавана.

9 верасня 1801 года Пензенская губерня адноўлена ў межах да 11 кастрычніка 1797 года.

 Адміністрацыйны падзел 
Пасля аднаўлення Пензенскай губерні ў 1801 годзе ў яе склад увайшло 10 паветаў і гэты падзел захоўваўся да 1918 года:
 Гарадзішчанскі
 Інсарскі
 Керанскі
 Краснаслабодскі
 Макшанскі
 Нараўчацкі
 Ніжнеломаўскі
 Пензенскі
 Саранскі
 Чамбарскі